
Līgums: Katastrofu pārvaldības centra Talsu šosejā 49, Jūrmalā (kad.nr. 13000200161)  projektēšana, būvdarbi un autoruzraudzība 

Dokumenta datums ir tā 
elektroniskās parakstīšanas datums 
Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1.līnija 1 k-2, Rīga, LV-1026, tās [..] personā, kas rīkojas pamatojoties uz [..](turpmāk – Pasūtītājs), no vienas puses, un
akciju sabiedrība “UPB”, reģistrācijas numurs 42103000187, juridiskā adrese Dzintaru iela 17, Liepāja, LV-3401, tās [..] un [..] personā, kuri rīkojas pamatojoties uz [..](turpmāk – Uzņēmējs), no otras puses,
pamatojoties uz Pasūtītāja rīkotās iepirkuma procedūras “Katastrofu pārvaldības centru jaunbūvju būvniecība Rēzeknē, Krāslavā, Kauguros, Dobelē, Balvos, Limbažos, Saldū”, iepirkuma identifikācijas Nr. IeM NVA 2023/120, rezultātiem un Uzņēmēja Piedāvājumu iepirkuma procedūras 3.daļā – Katastrofu pārvaldības centra Jūrmalā (Kauguros) (kad.nr.1300 020 0505) <uz Līguma noslēgšanas dienu no īpašuma ar kadastra Nr. 1300 020 0505  ir atdalīta zemes vienība ar kadastra apzīmējumu 13000200159, kadastra Nr. 13000200161 ar adresi Talsu šoseja 49, Jūrmala> projektēšana, būvdarbi un autoruzraudzība, un saskaņā ar Līguma noteikumiem (turpmāk – Darbi), Puses vienojas: 
Līguma noteikumi ietver – Vispārīgos noteikumus: Starptautiskās Inženierkonsultantu Federācijas “Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs” (Latvijas Inženierkonsultantu asociācijas 2005.gada tulkojums), kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV-1012, e-pasts: [..] vai[..], un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus.
Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot International Federation of Consulting Engineers “Conditions of Contract for Plant and Design – Build (First Ed, 1999) for Electrical and Mechanical Plant, and for Building and Engineering Works, Designed by the Contractor” (teksts angļu valodā), kā kopijas var iegādāties[..].
1. Līguma vienošanās vārdiem un izteicieniem ir tāda pati nozīme, kāda tiem ir noteikta Līguma noteikumos.
2. Šādi dokumenti veido un ir daļa no Līguma:
a. šī Līguma vienošanās,
b. Piedāvājuma vēstule un Piedāvājuma pielikums,
c. Līguma noteikumi,
d. iepirkuma procedūras dokumenti, tai skaitā Pasūtītāja prasības (Tehniskā specifikācija), pretendentu kvalifikācijas prasības, iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi,
e. aizpildītās Formas,
f. Uzņēmēja piedāvājums, tai skaitā tehniskais piedāvājums, informācija par Uzņēmēja personālu un apakšuzņēmējiem.
3. Ievērojot maksājumus, kurus Pasūtītājs saskaņā ar Līguma noteikumiem veiks Uzņēmējam, Uzņēmējs apņemas saskaņā ar Līguma noteikumiem izprojektēt, veikt un pabeigt Darbus un novērst visus defektus tajos.
4. Ievērojot Darbu projektēšanu, izpildi un pabeigšanu un visu defektu novēršanu tajos, Pasūtītājs apņemas saskaņā ar Līguma noteikumiem samaksāt Uzņēmējam Līguma cenu.
5. Akceptētā Līguma summa, bez PVN: 10 420 706,91 EUR (desmit miljoni četri simti divdesmit tūkstoši septiņi simti seši euro un 91 cents), no kuras:
6.1. par projektēšanas darbiem (būvniecības ieceres dokumentācijas izstrādes darbi) –571 696,42 EUR (pieci simti septiņdesmit viens tūkstotis seši simti deviņdesmit seši euro un 42 centi);
6.2. par būvdarbiem – 9 794 871,29 EUR (deviņi miljoni septiņi simti deviņdesmit četri tūkstoši astoņi simti septiņdesmit viens euro un 29 centi);
6.3. par autoruzraudzības darbiem – 54 139,20 EUR (piecdesmit četri tūkstoši viens simts trīsdesmit deviņi euro un 20 centi).
Līguma 1.posma summa, bez PVN: 89 970,33 EUR (astoņdesmit deviņi tūkstoši deviņi simti septiņdesmit euro un 33 centi),
Līguma 2.posma summa, bez PVN: 481 726,09 EUR (četri simti astoņdesmit viens tūkstotis septiņi simti divdesmit seši euro un 9 centi),
Līguma 3.posma summa, bez PVN: 9 849 010,49 EUR (deviņi miljoni astoņi simti četrdesmit deviņi tūkstoši desmit euro un 49 centi).
Pasūtītājs samaksu par Līguma 1.posma un 2.posma izpildi veic pēc attiecīgā posma izpildes pabeigšanas, bet par Līguma 3.posmā veikto darbu izpildi Pasūtītājs samaksu veic saskaņā ar Līguma Speciālo noteikumu 14.6.1 apakšpunkta noteikumiem.
Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.
7. Rekvizīti maksājumu veikšanai Uzņēmējam: 
kredītiestāde:[..].

8. Līguma vienošanās ir sagatavota uz 2 (divām) lapām elektroniska dokumenta veidā un parakstīta ar drošu elektronisko parakstu.
9. Līgums stājas spēkā dienā, kad Puses ir parakstījušas šo Līguma vienošanos.

